《夏日山居好十首 其五》
宋代·舒岳祥

夏日山居好，凉风树下生。三茶还可瀹，二韭尚堪烹。

永日闲言语，平生实讲明。半空飞赤电，燕坐不须惊。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。